ST Wóspork/Hrodźišćo
– ST 1922 Radwor 3:2 (1:1)
Zestawa hosći: Wróbl – Šěrak, Buša, Henke, Karwinski, Šram, Mark (63. Wjeńka), Nuk, Zähr, Nagel, Schulze
Zaso dypkować rěkaše dewiza Radworskich koparjow do hry. Trenar Pětr Bejmak móžeše zaso Zähra a Wróbla w mustwje witać. Pobrachowachu pak Bauer, Winar a žołto-čerwjeneje karty dla Thomas Henke. Bejmak swojich chowancow na to skedźbni, zo je Wóspork/Hrodźišćo wosebje na polu konterow chětro sylne mustwo. Wurjadnje do hry startowali pak su Radworčenjo. Hižo w 4. min. woni nawjedowachu. Po kombinaciji Buša–Nagel–Schulze wuhra spěšny nadběhowar wrotarja domjacych a suny bul do saka. W 15. min. móhli hosćo samo 2:0 nawjedować. Schulze so na lěwym boku přesadźi a posłuži Nuka, kiž pak samlutki poł metra před wrotami bul nimo kopny. W 42. min. domjacy z wulkej pomocu Wróbla wurunachu. Po róžku spjasćowa wón bul do swójskich wrotow.
szl_Latn cym_Latn nno_Latn szl_Latn